আগামী ২৪ মে বাংলাদেশ ক্রিকেট লিগের (বিসিএল) তৃতীয় রাউন্ড মাঠে গড়াবে। এনামুল হক বিজয় প্রাইম সাউথ জোনের হয়ে মাঠে নামবেন। এরই মধ্যে ভাল ইনিংসও খেলেছেন তিনি। টেস্টে ফেরার আশা এখনই করছেন না বিজয়। তবে যখনই টেস্টে ফিরবেন তখন পারফেক্ট টেস্ট ব্যাটসম্যান হিসেবেই দলে ফিরতে চান। এ বিষয়ে তিনি দ্য রিপোর্টকে বলেছেন, ‘বর্তমান পারফরম্যান্স হিসেবে হয়তো দলে সুযোগ পেতে পারি। আমি মনে করি, আমি যেহেতু টেস্ট ক্রিকেটে সফল হইনি। সেক্ষেত্রে নিজেকে পরিপূর্ণ টেস্ট ক্রিকেটার বানাতে চাই। আমি সব সময় ফিল করি, টেস্টে যখনই কামব্যাক করব, যেন পরিণত ক্রিকেটার হিসেবে ফিরতে পারি। পারফেক্ট টেস্ট ব্যাটসম্যান হতে চাই। চাই বড় বড় ইনিংস খেলতে।’